**Contract de mandat de gestiune colectivă**

**Nr. x/xx.xx.202x**

1. **Părțile Contractante:**
   1. Mandant**:**

**……………..** persoană juridică/persoană fizică autorizată, cu sediul social în (localitatea) ................., str..................................... nr. ............. bloc ............., scara ............., etaj ..........., apartament .........., județ/sector ..............................., adresă de e-mail ............., înregistrată la Oficiul Registrului Comerțului/ în Registrul Asociațiilor și Fundațiilor ........................................., sub nr. ...................... din ................................., cod unic de identificare. ......................................, având contul bancar IBAN .............................................., deschis la .............................., reprezentată legal prin ...................., cu functia de .........................................., denumită în continuare “**Mandant**”și/sau“**Editor**”, pe de o parte, și

* 1. Mandatar**:**

ASOCIAȚIA AGDE – ASOCIAȚIA PENTRU GESTIUNEA DREPTURILOR EDITORILOR, persoană juridică română, cu sediul social în Mun. București, Cal. Griviței nr. 6-10, et. 3, Sector 1, înregistrată în Registrul național al persoanelor juridice fără scop patrimonial prin Încheierea pronunțată în ședința din camera de consiliu din data de 15.12.2022 de Judecătoria Sectorului 1 București – Secția a II-a Civilă, în Dosar nr. 52496/299/2022, definitivă prin neapelare, conform Certificatului de înscriere a persoanelor fără scop patrimonial nr. 153/28.12.2022 emis de Judecătoria Sectorului 1 București, având cod de înregistrare fiscală 47722203, conform Certificatului de înregistrare fiscală seria A nr. 1601331 emis la data de 28.02.2023 de către Ministerul Finanțelor – Agenția Națională de Administrare Fiscală, reprezentată prin Președinte, Societatea RINGIER ROMÂNIA S.R.L., persoană juridică română, cu sediul social în Mun. București, Bulevardul Dimitrie Pompeiu nr. 9-9A, Sector 2, înmatriculată la Oficiul Registrului Comerțului de pe lângă Tribunalul București sub nr. J40/10882/24.12.1996, Identificator Unic la Nivel European (EUID): J40/10882/1996, având cod unic de înregistrare 9060359, prin reprezentant BULACU DANIELA MARIANA, denumită în continuare “Mandatar” și/sau “Asociația” și/sau “AGDE”, pe de altă parte,denumite împreună “**Părțile**” și individual “**Partea**”,

În temeiul prevederilor Legii nr. 8/1996 privind dreptul de autor şi drepturile conexe republicată (denumită în continuare “**Legea nr. 8/1996**”), ale Codului civil, și în considerarea prevederilor Statutului AGDE cu toate modificările și completările sale; și

În baza cererii de aderare formulate și depuse la Asociație de către Mandant, împreună cu documentele justificative privind identitatea și dovedirea deținerii drepturilor ce fac obiectul acestui contract, astfel cum acestea sunt menționate în procedura de aderare publicată pe pagina de internet a Asociației si *în Anexa nr. 2*.

Părțile convin încheierea prezentului contract de mandat (denumit în continuare “**Contractul***”*) în următoarele condiții:

# Obiectul mandatului

* 1. Prin prezentul Contract, Editorul mandatează în mod exclusiv Asociația, în considerarea calității acesteia din urmă de organism de gestiune colectivă, să gestioneze colectiv, conform Legii nr. 8/1996, următoarele drepturi patrimoniale aferente publicațiilor de presă astfel cum sunt acestea identificate prin Anexa 1, respectiv **în conformitate cu, și în limita mențiunilor aferente dreptului/drepturilor selectate pentru publicația/publicațiile de presă declarate prin Anexa 1 - Formulare 1.1. –1.5**, după caz:
     1. Drepturi supuse **gestiunii colective obligatorii**:

|  |  |
| --- | --- |
|  | Dreptul la remunerație compensatorie pentru copia privată (potrivit art. 145 alin. 1 lit. a) coroborat cu art. 114 – 118 și 941 alin. 4 din Legea nr. 8/1996) pentru publicațiile de presă identificate în acest sens în Anexa 1 - Formularul 1.1 privind publicațiile de presă tipărite și/sau în Anexa 1 - Formularul 1.2 privind publicațiile de presă online. |

* + 1. Drepturi supuse **gestiunii colective extinse** în privința cărora Editorul acordă prin prezentul Contract, prin consimțământul său expres, **mandat special** Asociației, respectiv:

|  |  |
| --- | --- |
|  | a) Dreptul patrimonial exclusiv de a autoriza sau de a interzice utilizarea online de către prestatorii de servicii ai societăţii informaţionale a propriilor publicaţii de presă identificate în acest sens în Anexa 1. – Formularul 1.3, prin reproducerea directă sau indirectă, temporară sau permanentă, prin orice mijloc şi sub orice formă, în totalitate sau în parte, precum şi stocarea permanentă ori temporară a acestora pe dispozitive de orice natură şi în orice formă (drept prevăzut de art. 941 alin. (1) lit. (a) din Legea nr. 8/1996); |
| Excepții | Nume utilizatori exceptati (daca este cazul): |

|  |  |
| --- | --- |
|  | b) Dreptul patrimonial exclusiv de a autoriza sau de a interzice utilizarea online de către prestatorii de servicii ai societăţii informaţionale a propriilor publicaţii de presă identificate în acest sens în Anexa 1. – Formularul 1.4, prin punerea la dispoziţia publicului, prin mijloace cu fir sau fără fir, prin internet, alte reţele de calculatoare sau prin orice alt procedeu similar, astfel încât acestea să poată fi accesate, în orice loc şi în orice moment ales, în mod individual, de către public (drept prevăzut de art. 941 alin. (1) lit. (b) din Legea nr. 8/1996); |
| Excepții | Nume utilizatori exceptati (daca este cazul): |

|  |  |
| --- | --- |
|  | c) Dreptul patrimonial exclusiv de a autoriza furnizorii de servicii online de partajare de conţinut cu privire la comunicarea publică sau punerea la dispoziţia publicului a publicațiilor de presă identificate în acest sens în Anexa 1. – Formularul 1.5 (drept prevăzut de art. 1281 alin. (2) din Legea nr. 8/1996); Autorizaţia prevăzută de prezenta clauză acoperă şi actele de comunicare publică sau de punere la dispoziţia publicului realizate de utilizatorii serviciilor online de partajare de conţinut, atunci când aceştia nu acţionează în exercitarea unei activităţi comerciale sau activitatea lor nu generează venituri semnificative în ceea ce priveşte actele relevante care fac obiectul autorizaţiei acordate furnizorului de servicii online. |
| Excepții | Nume utilizatori exceptati (daca este cazul): |

* 1. Mandantul are dreptul și libertatea să acorde mandat pentru oricare dintre sau toate publicațiile de presă deținute și protejate, precum și pentru oricare dintre sau toate drepturile aferente publicației/publicațiilor de presă declarate, prin bifarea/debifarea dreptului ales de la articolul 2.1.2 și completarea în acest sens a Anexei 1 – Formularele 1.1-1.5 aferente dreptului respectiv.
  2. Pentru claritate, în sensul articolului 2.2., debifarea unui drept are semnificația faptului că A.G.D.E. nu va avea - în relație cu niciun utilizator - mandat de gestiune pentru acel drept.
  3. Pentru claritate, în sensul articolului 2.2., bifarea unui drept și completarea secțiunii „Excepții” are semnificația faptului că A.G.D.E. nu va avea – în relație cu utilizatorul anume indicat - mandat de gestiune pentru acel drept.
  4. Mandatarul va exercita în mod exclusiv drepturile patrimoniale ce fac obiectul prezentului Contract sub forma gestiunii colective a acestora, pe toată durata prezentului Contract.
  5. În sensul și în limitele prezentului Contract, mandatul de gestiune colectivă include acordarea de licenţe, monitorizarea utilizării drepturilor sau publicațiilor de presă gestionate, asigurarea respectării acestor drepturi, colectarea, repartizarea şi plata sumelor cuvenite titularilor de drepturi drepturi conexe aferente editorilor de publicații de presă, provenite din remuneraţiile plătite pentru exploatarea drepturilor gestionate sau din investirea veniturilor obţinute din drepturi, reprezentarea în justiţie, exclusiv pentru actele și faptele care generează încălcări ale drepturilor menționate mai sus, precum și orice alte activități și/sau acțiuni legate de exercitarea și aducerea la îndeplinire a mandatului acordat, cum ar fi cele prevăzute de lege și/sau Statutul AGDE.

# Durata și cazurile de încetare a mandatului

* 1. Prezentul Contract de mandat este valabil pe toată perioada de protecție acordată de Legea nr. 8/1996 pentru fiecare dintre drepturile aferente publicațiilor de presă prevăzute la art. 2.1 din Contract și declarate prin Anexa 1 - Formularele 1.1 – 1.5, cu excepția cazului în care mandatul încetează mai devreme, în condițiile prevăzute de prezentul Contract și de Statutul AGDE.
  2. Mandatul încetează total sau parțial, după caz, în următoarele situații:
     1. La data încetării, în condițiile legii, a calității de organism de gestiune colectivă a Asociației;
     2. La data la care oricare dintre drepturile ce fac obiectul acestui Contract nu mai aparțin Editorului. În acest caz mandatul încetează exclusiv cu privire la drepturile care nu mai aparțin Editorul, în baza notificării transmise Asociației de către Editor potrivit Statului AGDE;
     3. La data încetării calității Editorului de membru al Asociației în situațiile și în condițiile prevăzute prin Statutul AGDE;
     4. Prin revocarea sau restrângerea mandatului acordat de Editor, cu respectarea condițiilor de notificare și a celorlalte prevederi incidente din Statutul AGDE. Încetarea mandatului va produce efecte strict cu privire la drepturile și la publicațiile în privința cărora Editorul a notificat Asociației revocarea mandatului conform Statutului AGDE.
     5. Prin renunțarea Mandatarului la mandat, în condițiile legii.
  3. În cazul nerespectării de către Mandant a procedurilor prevăzute în Statutul AGDE și/sau în acest Contract cu privire la încetarea mandatului potrivit art. 3.2.2 și 3.2.4 de mai sus, utilizările sunt considerate valabil realizate. Pentru claritate, încetarea calității Editorului de membru al Asociației nu este suficientă și nu înlocuieste procedura notificării prevăzute de art. 145 indice 1 alin. (2) lit. c) din Legea nr. 8/1996 în vederea excluderii uneia/tuturor publicațiilor de presă protejate din cadrul autorizațiilor licențelor neexclusive acordate de Asociație conform gestiunii colective extinse. Cu toate acestea, concomitent sau ulterior îndeplinirii de către Editor a procedurii de notificare a Asociației potrivit Statutului AGDE, în vederea încetării mandatului conform art. 3.2.2 și 3.2.4 de mai sus, Editorul poate îndeplini și procedura notificării prevăzute de art. 145 indice 1 alin. (2) lit. c) din Legea nr. 8/1996 în vederea excluderii uneia/tuturor publicațiilor de presă protejate din cadrul autorizațiilor licențelor neexclusive acordate de Asociație conform gestiunii colective extinse. Pentru claritate, în acest ultim caz, termenul de 30 de zile prevăzut de art. 145 indice 1 alin. (3) din Legea nr. 8/1996 nu va începe să curgă mai devreme de încetarea mandatului conform prezentei clauze.
  4. Încetarea mandatului nu aduce atingere drepturilor și obligațiilor scadente la data încetării sale.
  5. Mandatul acordat prin prezentul Contract cu privire la gestionarea colectivă obligatorie a dreptului la remunerația compensatorie pentru copia privată și cu privire la gestiunea colectivă extinsă prevăzută de art. 145 indice 1 alin. (1) lit. d) din Legea nr. 8/1996, acoperă orice perioadă ulterioară intrării în vigoare a Legii nr. 69/2022 pentru modificarea şi completarea Legii nr. 8/1996 privind dreptul de autor şi drepturile conexe pentru care s-a colectat remunerația compensatorie potrivit mecanismelor prevăzute de Legea nr. 8/1996 sau au fost utilizate drepturile prevăzute la art. 94 indice 1 alin. 1 si 128 indice 1 alin. (2) Legea nr. 8/1996.

# Teritoriu

* 1. Mandatul de gestiune acordatat Asociației prin prezentul Contract produce efecte pe întreg teritoriul României.
  2. Gestiunea drepturilor pe teritoriul oricărui alt stat în afara României se realizează numai pentru teritoriile pentru care Asociația a încheiat sau încheie contracte de reprezentare reciprocă cu organisme similare din strainatate, în condițiile legii, ale Statutului AGDE, ale regulilor acelui organism de gestiune colectivă strain și legislației statului respectiv. În acest sens, prin prezentul Contract, prin selectarea uneia dintre optiunile de mai jos, Editorul:

|  |  |
| --- | --- |
|  | NU mandatează Asociația să gestioneze drepturile aferente publicațiilor de presă astfel cum sunt identificate prin Anexa 1 – Formularele 1.1 – 1.5 la prezentul în afara teritoriului României; |
|  | Mandatează special Asociația să gestioneze drepturile aferente publicațiilor de presă identificate prin Anexa 1, pe teritoriul oricărui alt stat în afara României și în toate statele lumii, prin intermediul societăților străine cu care Asociația are/va încheia convenții de reprezentare reciprocă în teritoriile internaționale respective, prin precizarea mențiunii “*mapamond”* la rubrica privind Teritoriul aferentă respectivei/respectivelor publicații de presă identificate prin Anexa 1 la prezentul Contract. Prezentul mandat nu instituie vreo obligație expresă în acest sens pentru Asociație, în măsura în care Asociația nu are încheiate convenții de reprezentare reciprocă cu societăți străine sau nu are încheiate astfel de convenții în anumite teritorii internaționale; |
|  | Mandatează special Asociația să gestioneze drepturile aferente publicațiilor de presă identificate prin Anexa 1 la prezentul, pe teritoriul/teritoriile din afara României, astfel cum sunt acestea menționate expres la rubrica nr. 10 aferentă respectivei/respectivelor publicații de presă identificate prin Anexa 1 la prezentul, prin intermediul societăților străine din teritoriile respective cu care Asociația are/va încheia convenții de reprezentare reciprocă în condițiile legii. Prezentul mandat nu instituie vreo obligație expresă în acest sens pentru Asociație în măsura în care Asociația nu are încheiate convenții de reprezentare reciprocă cu societăți străine sau nu are încheiate astfel de convenții în teritoriile internaționale menționate de Editor prin Anexa 1 la prezentul. |

# Remunerații

* 1. Prezentul mandat este cu titlu oneros, Mandantul datorând o remunerație Mandatarului în conformitate cu prevederile legale aplicabile, cu Statutul AGDE, precum și cu regulamentele,politicile și/sau hotărârile statutare adoptate de Adunarea Generală a AGDE.
  2. În considerarea prezentului Contract și a calității de membru al AGDE, Mandantul se obligă să achite Mandatarului, în termenele, în cuantumul și în condițiile stabilite prin Statutul AGDE, regulamentele și politicile AGDE, respective hotărârile statutare ale AGDE comisionul de gestiune în limitele legale, precum și orice rețineri stabilite statutar de Asociație.
  3. Comisionul de gestiune reprezintă procentul reținut titularilor de drepturi, din veniturile provenite din drepturi sau din orice venit derivat din investirea veniturilor provenite din drepturi, pentru acoperirea cheltuielilor ocazionate de funcționarea Asociației, de colectarea, repartizarea si plata remuneratiilor cuvenite Mandantului în virtutea calității sale de membru al Asociației.
  4. Pentru fiecare drept gestionat se aplică comision de gestiune, în cuantumul determinat potrivit Statutului AGDE, cu respectarea limitărilor impuse de lege. Comisionul datorat de Mandant se reţine la momentul efectuării repartiţiei remunerațiilor cuvenite acestuia și colectate de Mandatar, şi nu poate depăşi 15% din sumele repartizate individual către Mandant. În cazul în care Asociația nu deține calitatea de organism de gestiune colectivă colector unic, comisionul reţinut de organismul de gestiune colectivă care este colector unic, cumulat cu comisionul reţinut propriilor membri de Asociație, nu poate fi mai mare de 15% din sumele repartizate fiecăruia.
  5. Mandatarul va informa Mandantul conform prevederilor legale aplicabile și conform Statutului AGDE despre tot ceea ce a primit în virtutea mandatului acordat prin prezentul Contract.
  6. Repartiția și plata către Mandant a remunerațiilor colectate de Mandatar și cuvenite Mandantului conform prezentului Contract se realizează conform Statutului AGDE, regulamentelor și politicilor interne ale AGDE, precum și a hotărârilor statutare ale AGDE.
  7. Pentru încasarea remunerațiilor ce i-au fost repartizate în mod individual de către Mandatar conform prevederilor legale și statutare aplicabile, Mandantul va emite și va comunica imediat către Mandatar facturile fiscale întocmite legal aferente respectivelor remunerații potrivit comunicării primite din partea Mandatarului. Neîndeplinirea de către Mandant a prezentei obligații exonerează Mandatarul de obligația de plată pentru sumele pentru care Mandatarul nu a primit factura întocmită legal și corespunzător comunicării Mandatarului.
  8. Mandatarul are dreptul să stingă prin compensare datoriile reciproce, până la concurența sumelor datorate de Mandant catre Mandatar conform Statutului AGDE și/sau a hotărârilor statutare ale AGDE.
  9. Mandantul declară expres prin prezentul Contract că este de acord ca efectuarea de către Mandatar a plății remunerațiilor cuvenite acestuia în calitatea sa de membru al Asociației să se realizeze prin virament bancar, în contul bancar aparținând Mandantului, indicat în factura fiscală.

# Drepturile și obligațiile Mandantului

* 1. În limitele stabilite de legislația aplicabilă în vigoare și de Statutul AGDE, Mandantul are următoarele drepturi și obligații:

1. de a încasa remunerațiile ce i se cuvin din repartizarea sumelor colectate de Asociație, pe categorii de utilizări, conform Statutului AGDE;
2. de a alege în mod liber pentru ce drepturi, categorii de drepturi sau tipuri de opere, de alte obiecte protejate sau teritorii autorizează Asociația pentru gestionarea acestora, prin completarea Anexei 1 la prezentul Contract, indiferent de naţionalitate, de reşedinţă sau de locul de stabilire a Asociației sau a Mandantului;
3. de a acorda licențe pentru utilizările necomerciale ale oricăror drepturi, categorii de drepturi sau tipuri de opere și de alte obiecte protejate ce fac obiectul acestui Contract;
4. de a revoca mandatul de gestiune sau de a restrânge mandatul prin retragerea a unui sau a mai multor drepturi aferente publicației/publicațiilor de presă din Repertoriul gestionat, la alegere, orice drepturi, categorii de drepturi, tipuri de opere sau alte obiecte protejate, în condițiile prevăzute în Statutul AGDE și cu un preaviz rezonabil prevăzut în Statutul AGDE, dar care nu trebuie să depăşească 6 luni;
5. de a încasa remuneraţiile ce i se cuvin pentru actele de exploatare care s-au produs înainte de intrarea în vigoare a revocării sau a restrângerii mandatului de gestiune;
6. de a fi informat anual cu privire la modul de repartizare către membri a remuneraţiilor colectate de la utilizatori, inclusiv a metodologiei/formulei de calcul utilizate de către Asociație pentru calcularea remuneraţiei ce i se cuvine pentru actele de exploatare care s-au produs înainte de intrarea în vigoare a revocării sau restrângerii mandatului de gestiune;
7. de a comunica, inclusiv prin mijloace electronice, cu Asociația, în scopul exercitării drepturilor din a căror exploatare este îndreptăţit să primească remuneraţii, drept recunoscut și titularilor de drepturi care nu sunt membri ai Asociației, dar care au o legătură juridică directă cu aceasta, prin lege, cesiune, licenţă sau printr-un alt tip de contract decât cel de mandat;
8. de a fi informat cu privire la operele, tipurile de opere sau alte obiecte protejate, drepturile pe care Asociația le gestionează în mod direct sau prin acorduri de reprezentare şi teritoriile acoperite, drept recunoscut și titularilor de drepturi care nu sunt membri ai Asociației, dar care au o legătură juridică directă cu aceasta, prin lege, cesiune, licenţă sau printr-un alt tip de contract decât cel de mandat;
9. de a primi răspuns în scris, motivat, în termen de maximum 30 de zile, la plângerile formulate referitoare la autorizaţia de gestionare a drepturilor şi revocarea sau retragerea acestora, colectarea, repartizarea şi plata remuneraţiilor, metodologia/formula de calcul utilizată de către Asociație pentru calcularea remuneraţiei, reţinerile aplicate, conform Statutului AGDE și procedurilor instituite în acest sens la nivelul Asociației, drept recunoscut și titularilor de drepturi care nu sunt membri ai Asociației, dar care au o legătură juridică directă cu aceasta, prin lege, cesiune, licenţă sau printr-un alt tip de contract decât cel de mandate;
10. să declare cel puțin trimestrial Asociației propriile publicații de presă pentru care dorește să acorde mandat de gestiune colectivă Asociației, sub rezerva altor obligații suplimentare și/sau termene mai scurte prevăzute de lege, de Statutul AGDE, de procedura de declarare a repertoriului publicată pe pagina de internet a Asociației sau de politica generală de repartizare aprobată de Adunarea Generală conform art. 154 alin. (4) lit. a) din Legea nr. 8/1996, furnizând toate informațiile și documentele necesare solicitate de Asociație în vederea întocmirii și actualizării permanente de către Asociație a Repertoriului gestionat, în formatul solicitatde Asociație și conform procedurii publicate pe pagina de internet a Asociației. Neîndeplinirea prezentei obligații atrage exonerarea de orice răspundere a Mandatarului pentru neexecutarea prezentului Contract;
11. să informeze în scris Mandatarul cu privire la orice acordare în favoarea unor terți de licență pentru utilizare necomercială a drepturilor aferente publicațiilor de presă pentru care a acordat mandat Mandatarului,. În cazul în care sfera drepturilor de utilizare acordate terților pentru utilizare necomercială are ca rezultat faptul că Mandatarul nu mai poate exploata comercial și gestiona colectiv, conform Legii nr. 8/1996 și Statutului AGDE, drepturile pentru care a acordat mandat Mandatarului, Mandatarul poate suspenda gestiunea colectivă a drepturilor respective, informând în consecință Mandantul despre aceasta;
12. să furnizeze toate informațiile și documentele justificative solicitate de Asociație prin Anexa 1 - Formularele 1.1-1.5, după caz, și Anexa 2, conform procedurii de aderare întocmită și actualizată de Asociație, publicată pe pagina de internet a Asociației], pentru verificarea de către Asociație a autenticității declarațiilor pe propria răspundere înaintate de Mandant, precum și pentru clarificarea, dacă este necesar în anumite cazuri particulare, a oricărui aspect/document suplimentar rezonabil, solicitat de Asociație, prin cerere scrisă adresată Mandatantului respectiv, privitor la gestionarea drepturilor patrimoniale încredințate Asociației prin acest Contract;
13. în cazul în care i se solicită de către Mandatar prin cerere scrisă, suplimentar informațiilor și documentelor justificative pe care Mandantul este obligat să le furnizeze Asociației prin Anexa 1 - Formularele 1.1-1.5, după caz, și Anexa 2, conform procedurii de aderare întocmită și actualizată de Asociație, publicată pe pagina de internet a Asociației , Mandantul va fi obligat să facă dovada drepturilor pretinse, respectiv a temeiului în baza căruia consideră că este titularul drepturilor aferente publicațiilor de presă astfel cum au fost declarate de Mandant prin Anexa 1 la prezentul, prezentând documentele scrise rezonabile solicitate de Asociație conform prezentei clauze, prin care să demonstreze calitatea de titular al drepturilor respective. Neindeplinirea prezentei obligatii atrage exonerarea de raspundere a Mandatarului pentru neexecutarea prezentului Contract, Mandatarul fiind în drept să nu repartizeze sumele aferente repertoriului declarat de Mandant, dar neprobat de acesta conform prezentei clauze;
14. să comunice Asociației în termen de 10 zile orice modificare intervenită cu privire datele sale de identificare (denumire, sediu, punct de lucru, rezidență fiscală, adresă de corespondență, număr de telefon, adresă de e-mail, cont bancar, etc.), în caz contrar Mandatarul fiind absolvit de orice răspundere pentru incidentele cauzate de necomunicarea sau comunicarea cu întârziere a modificărilor intervenite;
15. să păstreze confidențialitatea cu privire la activitatea Asociației, conținutul documentelor Asociației și a oricăror informații pe care Mandantul le dobândește cu privire la Asociație și la activitatea acesteia, cu excepția celor care, potrivit legii, au caracter public sau cu privire la care dezvăluirea este impusă de lege;
16. să nu se angajeze în activități de natură a aduce prejudicii materiale Asociației, conform Statutului AGDE;
17. să respecte toate obligatiile incidente prevazute de legislația în vigoare, de Statutul Asociatiei în forma actuala si in orice forma adoptata in viitor de catre Adunarea Generala a membrilor, de Regulamentul de Organizare și Funcționare, de acte și hotărâri ale organelor de conducere ale Mandatarului, precum și de alte acte emise de autoritățile competente;
18. să controleze modul de gestionare a drepturilor sale patrimoniale de către Mandatar, în condițiile prevăzute de lege și Statutul AGDE;
19. orice alte drepturi și obligații prevăzute de legea aplicabilă, de Statutul AGDE cu toate modificările și completările sale, de regulamentele și politicile interne ale AGDE și/sau de hotărârile Adunării Generale a membrilor Asociației.

# Drepturile și obligațiile Mandatarului

* 1. Mandatarul, în calitatea acestuia de organsim de gestiune colectivă mandatat de către Editor în temeiul Legii nr. 8/1996, are drepturile și obligațiile prevăzute în beneficiul său/sarcina sa de lege, de Statutul AGDE, de regulamentele și politicile interne ale AGDE și de hotărârile Adunărilor Generale ale membrilor AGDE.
  2. Mandatarul este îndreptățit să rețină din sumele gestionate și din plățile remunerațiilor datorate Mandantului conform Statutului AGDE, comisionul de gestiune și celelalte retineri stabilite de AGDE conform prevederilor statutare și datorate de Mandant pentru executarea mandatului, în limita prevederilor Statutului AGDE, a dispozițiilor legale în vigoare și a prezentului Contract.
  3. În îndeplinirea prezentului Contract, Mandatarul îl va reprezenta pe Mandant inclusiv pentru recunoaşterea drepturilor Mandatarului, constatarea încălcării acestora și solicitarea de despăgubiri pentru repararea prejudiciului cauzat Mandantului în calitatea sa de titular de drepturi, în fața autorităților, instituțiilor, organelor și instanțelor de judecată competente, entităților de gestiune independente, altor organisme de gestiune colectivă, asociații ale titularilor de drepturi, utilizatorilor, a oricăror persoane fizice sau juridice, precum și în cadrul procedurilor legale, în limita obiectului de activitate al Asociației, conform Statutului, și fără a se limita dreptul Mandantului de a acționa în mod direct, dacă acesta va aprecia necesar, cu informarea în prealabil a AGDE
  4. În îndeplinirea prezentului Contract, Mandatarul îl va reprezenta pe Mandant și va putea negocia și/sau întocmi metodologii de colectare și repartiție a remunerațiilor gestionate, va putea negocia și încheia convenții/protocoale, contracte și orice acte juridice necesare în scopul executării prezentului mandat și gestionării colective a drepturilor aferente repertoriului Mandantului identificat prin Anexa 1 la prezentul Contract, va putea să autorizeze sau să interzică utilizarea publicațiilor de presă pentru care Mandantul a acordat mandat prin prezentul, va putea purta orice corespondență cu institutii abilitate potrivit legii, cu utilizatorii, cu alte entităti de gestiune independente, organisme de gestiune colectivă, asociatii ale titularilor de drepturi, cu orice alt terț, în limita obiectului de activitate al Asociației.
  5. Mandatarul va depune toate diligentele în vederea aducerii la îndeplinire a prezentului mandat utilizând mijloacele legale specifice disponibile unui organism de gestiune colectivă reglementat de Legea nr. 8/1996, în limitele legii, Statutului AGDE, a deciziilor organelor sale de conducere și a posibilităților financiare ale Asociației.
  6. Mandatarul are dreptul de modifica și/sau completa oricând pe parcursul Contractului conținutul, structura precum și orice alte aspecte cuprinse sau de natură a fi cuprinse în Anexa 1 și în Anexa 2, urmând a publica noul format al Anexelor 1 și 2 pe pagina proprie de internet.

# Declarații și garanții ale Mandantului

* 1. La data semnării prezentului Contract, Mandantul declară și garantează, prin prezenta clauză, următoarele:
     1. Este titularul tuturor drepturilor patrimoniale ce fac obiectul acestui Contract și că a obținut aceste drepturi conform mențiunilor cuprinse în Anexa 1, respectiv:

1. în virtutea Legii nr. 8/1996, prin calitatea Mandantului de editor de publicații de presă în sensul Legii nr. 8/1996. Mandantul anexează prezentului Contract în scopul dovedirii deținerii calității de editor de publicații de presă pentru publicațiile identificate în acest sens prin Anexa 1, documentele justificative din Anexa 2.
2. în virtutea unui contract de cesiune încheiat în temeiul Legii nr. 8/1996, prin calitatea Mandantului de cesionar al drepturilor patrimoniale ce fac obiectul acestui Contract. Mandantul anexează prezentului Contract în scopul dovedirii deținerii calității de cesionar, documentele justificative din Anexa 2.
   * 1. Pentru drepturile și publicații de presă identificate prin Anexa 1 la prezentul Contract nu a acordat mandat altui organism de gestiune colectivă, pentru aceleași drepturi asupra acelorași publicații de presă, de pe teritoriul României sau din străinătate;
     2. A luat la cunoştinţă de prevederile Statutului AGDE, de regulamentele interne AGDE ce au caracter public sau care i-au fost comunicate de AGDE înaintea semnării acestui Contract și că le-a înțeles pe deplin în privința obligațiilor sale derivând din calitatea acestuia de membru al Asociației;
     3. Va actualiza Repertoriul gestionat conform Statutului AGDE și a procedurilor comunicate de AGDE, în formatul solicitat și în termenele comunicate de AGDE şi că va pune la dispoziția Mandatarului orice alte informaţii pertinente, utile și necesare Mandatarului și solicitate de acesta conform prezentului Contract, pentru îndeplinirea în bune condiţii a mandatului de gestiune acordat (contracte, dovezi de deținere a drepturilor etc.), sub sancţiunea de a nu-i fi repartizate remunerațiile datorate conform Statutului AGDE sau de i se aplica orie alte sancțiuni prevăzute de Statutul AGDE;
     4. Are capacitatea deplină și a obținut toate aprobările necesare și/sau cerute de lege pentru încheierea și executarea acestui Contract și nu există niciun impediment, de nicio natură, pentru încheierea și executarea integrală a prezentului Contract;
     5. A îndeplinit toate formalitățile de drept societar necesare pentru încheierea prezentului Contract, iar încheierea și executarea prezentului Contract nu încalcă actele sale constitutive;
     6. Persoanele care semnează prezentul Contract în numele său sunt autorizate legal în acest sens;
     7. Nu este implicat în niciun litigiu pe rolul vreunei instanțe judecătorești, respectiv în nicio acțiune, procedură arbitrală sau administrativă, investigație, măsură asiguratorie sau altă procedură legală inițiată indiferent de motiv, care ar putea afecta drepturile în legătură cu care Editorul a acordat mandat Asociației prin Contract sau capacitatea Editoruluide a-și respecta și îndeplini obligațiile rezultând din prezentul Contract. În cazul în care este implicat în astfel de litigii în măsura și pentru drepturile în legătură cu care există asemenea litigii, proceduri, acțiuni, Mandantul va transmite neîntârziat Mandatarului, informațiile și precizările aferente litigiilor respective, necesare Asociației pentru a verifica dacă este afectat mandatul primit;
     8. Nu a fost condamnat, printr-o decizie rămasă definitivă, la pedeapsa cu amendă penală sau cu închisoarea, pentru infracţiuni prevăzute de legislaţia din domeniul proprietăţii intelectuale.
     9. A fost informat de către Asociație cu privire la drepturile prevăzute la art. 144 alin. (4) şi alin. (7) din Legea nr. 8/1996, precum şi în privinţa condiţiilor aferente dreptului prevăzut la art. 144 alin. (4) lit. b) din Legea nr. 8/1996, și a înțeles pe deplin semnificația acestor drepturi, astfel cum au fost preluate aceste prevederi legale prin art. 6.1 lit. b)-i), k) din prezentul Contract.
   1. Mandantul întelege că Mandatarul nu este obligat să verifice acuratețea și/sau corectitudinea oricăror date, informații sau documente primite de la Mandant și nici să identifice orice erori sau neconcordanțe în datele, informațiile sau documentele furnizate către Mandatar. Orice declarare de repertoriu/publicații/drepturi deținute, sub orice formă, precum și orice date, informații, documente transmise de Mandant către Mandatar, se realizează pe propria răspundere a Mandantului, Mandantul garantând că acestea sunt complete, corecte, corespunzătoare realității, sub sancțiunile legale și contractuale aplicabile. În acest sens, Mandantul garantează Mandatarul împotriva oricăror acţiuni iniţiate de terţi cu privire la Repertoriul declarat de acesta prin Anexa 1 la prezentul şi al drepturile sale asupra Repertoriului declarat, Mandantul fiind pe deplin răspunzator pentru orice atingeri si prejudicii aduse drepturilor și/sau patrimoniilor unor terte persoane ca urmare a actiunilor intreprinse de Mandatar în baza acestui Contract, respectiv a declaratiilor, documentelor si informatiilor transmise de Mandant, Mandatarul fiind exonerat de orice raspundere cu privire la acestea. Mandantul va despăgubi integral Mandatarul pentru orice prejudicii ocazionate acestuia prin nerespectarea acestei prevederii sau ca urmare a oricăror pretenții formulate de terți împotriva sa.
   2. Mandantul are obligația să notifice Asociației, neîntârziat, în scris, ulterior semnării Contractului, orice situații care afectează declarațiile și garanțiile acordate de Mandant la semnarea Contractului prin prezenta clauză 8, dar nu mai târziu de 2 zile lucrătoare de la intervenirea respectivelor situații.

# Notificări

* 1. Notificările și comunicările adresate Asociației vor fi transmise în scris, prin scrisoare recomandată cu confirmare de primire sau prin curier, la adresa sediului social al Asociației menționat la art. 1.2 din prezentul Contract, precum și prin corespondență electronică la adresa de e-mail general a Asociației ce va fi afișată public pe pagina de internet a Asociației.
  2. Notificările și comunicările adresate Mandantului de către Mandatar vor fi transmise în scris, prin scrisoare recomandată cu confirmare de primire, prin curier sau prin corespondență electronică la următoarele date de contact:
* *Denumire Mandant: ….*
* *Reprezentant: …*
* *Adresă de corespondență poștală: ….*
* *E-mail: ………*
  1. Asociația poate transmite comunicări către Mandant și prin intermediul paginii de internet a Asociației sau prin mijloace de comunicare în masa, în anumite cazuri, conform prevederilor legale și ale Statutului AGDE.
  2. Orice notificări sau alte comunicări transmise în temeiul prezentului Contract vor fi considerate a fi fost primate la data menționată de către poștă sau de către serviciul de curierat în confirmarea de primire, în cazul transmiterii prin scrisoare recomandată sau prin serviciu de curierat, la data primirii e-mailului sau, daca acesta este primit după ora 18.00 în cazul comunicărilor trimise de Mandatar sau după ora terminării programului cu publicul afișat pe pagina de internet a Asociației în cazul comunicărilor trimise de Mandant, în următoarea zi lucrătoare, respectiv la data afișării comunicării pe pagina de internet a Asociației sau în mijloacele de comunicare în masă în conformitate cu prevederilor legale și ale Statutului AGDE.
  3. Orice notificări sau comunicări care nu respectă prezenta clauză nu produc efecte juridice între Părți.

# Litigii

* 1. Prezentul contract de mandat este guvernat de legea română.
  2. Orice neîntelegere în îndeplinirea prezentului mandat se solutionează pe cale amiabilă. Orice litigii privind interpretarea, executarea sau rezoluțiunea prezentului mandat ce nu sunt stinse pe cale amiabilă vor fi soluționate de către instanțele judecătorești competente material de la sediul Mandatarului.
  3. De asemenea, Mandantul are dreptul la soluționarea internă a diverselor plângeri, sesizări, cereri în legătură cu activitatea Asociației, de către organele și comisiile constituite la nivelul Asociației, condițiile a Statutului AGDE și Legii nr. 8/1996, și conform procedurilor interne ale AGDE. De asemenea, Mandantul se poate adresa autorităților și instituțiilor competente cu activitate jurisdicțională conform prevederilor legale aplicabile.

# Dispoziții finale

* 1. Modificarea prezentului Contract de mandat se face numai în scris prin act aditional semnat de ambele Părți, prin reprezentanții lor legali.
  2. Orice referire din prezentul Contract la Repertoriul gestionat include și orice modificare și/sau actualizare de repertoriului realizată de către Mandant conform Statutului AGDE și a Legii nr. 8/1996. Declararea și actualizarea Repertoriului gestionat se va face prin completarea, după caz, a Anexei 1 - Formularele 1.1-1.5 și a Anexei 2, în forma actualizată a acestora publicată pe pagina de internet a Asociației, corespunzătoare dreptului/drepturilor alese și selectate prin art. 2.1 din prezentul Contract pentru care acordă mandat de gestiune colectivă Asociației. Anexa 1 - Formularele 1.1. - 1.5 completate de Mandant conform prezentei clauze, precum și Anexa 2 cu documentele justificative aferente, fac parte integrantă din Contract.
  3. Părțile se obligă să respecte pe deplin legislatia privind protectia datelor cu caracter personal în legătură cu orice date prelucrate de acestea în legătură cu prezentul Contract şi să adopte măsurile organizatorice şi tehnice necesare pentru siguranţa datelor conform legii.
  4. În cazul în care se constată ca oricare dintre prevederile conținute în prezentul Contract de mandat este nulă, ilegală sau neaplicabilă din orice motiv, aceasta nu va afecta legalitatea, valabilitatea și aplicabilitatea celorlalte prevederi din Contract, iar Părtile se obligă să modifice, să completeze sau să înlocuiască toate sau oricare astfel de prevederi nule, ilegale sau neaplicabile cu prevederi legale, aplicabile și valabile care ar produce un rezultat cât mai apropiat posibil de rezultatul avut în vedere inițial de către Părti, fără renegocierea vreunei prevederi fundamentale din prezentul Contract.
  5. Prezentul Contract se încheie sub condiția suspensivă a aprobării de către Asociație, conform Statutului AGDE, a prezentului Contract și a cererii de aderare depuse de Editor, începând cu prima zi lucrătoare ulterioară datei în care a fost aprobat de către Consiliul Director al Asociației, sau, după caz, de către Adunarea Generală a Asociației.
  6. Mandantul declară că a beneficiat de consultanță juridică, că întelege pe deplin efectele clauzelor prezentului Contract și că aceste clauze reflectă voința comună și neîngrădită a Părților.
  7. Noțiunile de *editor de publicație de presă*, *publicație de presă*, *prestator de servicii ai societăţii informaţionale, furnizor de servicii online de partajare de conţinut, utilizator,* și alte noțiuni specifice Legii nr. 8/1996 și menționate în cadrul prezentului Contract, au semnficația stabilită de Legea nr. 8/1996.
  8. Prezentul Contract se completează cu dispozițiile aplicabile din Legea nr. 8/1996 și din Codul civil.
  9. Următoarele anexe fac parte integrantă din prezentul contract:
  + Anexa 1- (Formularele 1.1-1.5. după caz) - Repertoriul gestionat;
  + Anexa 2 – Documente justificative.

Prezentul Contract a fost încheiat în 2 (două) exemplare originale, câte unul pentru fiecare parte, astazi .................................... Prin semnătura de mai jos, Mandantul acceptă în mod expres prevederile **art. 5.7, 5.8, 6.1 lit. (j), (k), (m), 8.2** din Contract.

|  |  |
| --- | --- |
| **MANDATAR**  Denumire .................... | **MANDANT**  **AGDE** |
| **Reprezentant**  Nume, prenume, funcție: …………. | **Președinte**  Nume, prenume, funcție: …………. |
| **Semnătură:** | **Semnătură:** |

**Anexa 2 - Documente justificative**

**Publicatii de presa online**

În dovedirea datelor și informațiilor declarate și completate prin Anexa 1, Mandantul depune următoarele documente, în copie certificată conform cu originalul, documentele depuse efectiv formând Anexa 2 a Contractului de mandat încheiat de Mandant cu AGDE:

1. Extras oficial de la registrul autorităţii relevante la care este înregistrat Mandantul, datat cu cel putin 2 zile anterior semnării Contractului și Anexei 1, care să ateste forma persoanei juridice, reprezentanţii acesteia, precum și autorizarea desfășurării activității de editare de publicaţii de presă, în cazul în care Mandantul titular de drepturi este editorul publicației de presă;
2. Copia certificată (pe care s-a mentionat „conform cu originalul” si a fost semnata) a documentului de înregistrare fiscală (CIF);
3. Copie certificată a contractului de cesiune care atestă obținerea de către Mandantul cesionar a drepturilor conexe ce formează obiectul Contractului de mandat, aferente publicațiilor de presă declarate prin Anexa 1 la Contractul de mandat, împreună cu extras oficial de la registrul autorităţii relevante la care este înregistrat cedentul editor de publicatie de presă, care să ateste forma persoanei juridice, reprezentanţii acesteia, precum și autorizarea desfășurării activității de editare de publicaţii de presă;
4. În cazul în care puterea de reprezentare a semnatarilor Contractului de mandat și a Formularelor Anexei 1 nu este dovedită prin Extrasul oficial de la registrul autorităţii relevante la care este înregistrat Mandantul, vor fi depuse procuri sau alte documente scrise care dovedesc puterea de reprezentare a semnatarului, întocmite în conformitate cu actul constitutiv/statutul Mandantului;
5. Documentul care atestă împuternicirea persoanei fizice din partea Mandantului în relația cu AGDE în vederea finalizării procesului de declarare a repertoriului si a repartizarii sumelor compensatorii cuvenite, cu menționarea numelui, prenumelui și a funcției/calității acesteia în cadrul Mandantului, semnată de reprezentantul legal al Mandantului în conformitate cu actul constitutiv/statutul Mandantului;
6. Document datat/Extras actualizat privind validarea codului ISSN acordat fiecărei publicații de presă declarată și înregistrarea acestuia în baza de date națională a Centrului Național ISBN-ISSN-CIP din cadrul Bibliotecii Naționale a României, care să ateste titlul publicației, editorul publicației, periodicitatea (frecvența), codul ISSN, forma de mass-media online, anul publicației.
7. Dovada calitatii de editor al publicatiei de presă, în cazul în care Mandantul este editorul publicatiei respective, respectiv dovada calitatii de editor al cedentului drepturilor conexe asupra publicatiei de presă, în cazul în care Mandantul este cesionar al drepturilor ce fac obiectul Contractului de mandat;
8. Extras REVISAL care atestă numărul de angajați din România ai Mandantului care au COR relaționat cu activitatea de producere de conținut, datat cu cel putin 2 zile anterior semnării Contractului și Anexei 1. In situatii obiective, Extrasul REVISAL poate fi inlocuit cu o declaratie pe proprie raspundere cu privire la datele mentionate anterior, referitoare la numarul de angajati. În cazul în care există colaboratori cu care nu este încheiat contract de muncă, Solicitantul va depune o declarație pe proprie răspundere privind numărul colaboratorilor care furnizează conținut pentru publicația de presă respectivă;
9. Un exemplar al publicatiei de presă care să dovedeasca calitatea de publicatie de presa a fiecarui produs media;
10. Existenta publicatiei de presa pentru perioada de repartizare (ex: extras de la ROTLD pentru site, colectia de ziare/pdf-uri);
11. Documentele doveditoare inregistrarii la ROTLD a domeniului principal (website) al publicatiei.
12. Capturi/dovezi/copii care sa dovedeasca actualizarea periodica a publicatiei de presa astfel cum a fost declarata prin Anexa 1 (o captura pentru fiecare perioada uzuala de actualizare a informatiei, dar nu mai mult de 1/zi, din perioada de repartitie);
13. Dovezi cu datele lunare de trafic total/din România, pentru fiecare luna din perioada de repartitie, din cadrul sistemului declarat de masurare a traficului, utilizat in perioada de repartitie

**Publicatii de presa tiparita**

În dovedirea datelor și informațiilor declarate și completate prin Anexa 1, Mandantul depune următoarele documente, în copie certificată conform cu originalul, documentele depuse efectiv formând Anexa 2 a Contractului de mandat încheiat de Mandant cu AGDE:

1. Extras oficial de la registrul autorităţii relevante la care este înregistrat Mandantul, datat cu cel putin 2 zile anterior semnării Contractului și Anexei 1, care să ateste forma persoanei juridice, reprezentanţii acesteia, precum și autorizarea desfășurării activității de editare de publicaţii de presă, în cazul în care Mandantul titular de drepturi este editorul publicației de presă;
2. Copia certificată (pe care s-a mentionat „conform cu originalul” si a fost semnata) a documentului de înregistrare fiscală (CIF);
3. Copie certificată a contractului de cesiune care atestă obținerea de către Mandantul cesionar a drepturilor conexe ce formează obiectul Contractului de mandat, aferente publicațiilor de presă declarate prin Anexa 1 la Contractul de mandat, împreună cu extras oficial de la registrul autorităţii relevante la care este înregistrat cedentul editor de publicatie de presă, care să ateste forma persoanei juridice, reprezentanţii acesteia, precum și autorizarea desfășurării activității de editare de publicaţii de presă;
4. În cazul în care puterea de reprezentare a semnatarilor Contractului de mandat și a Formularelor Anexei 1 nu este dovedită prin Extrasul oficial de la registrul autorităţii relevante la care este înregistrat Mandantul, vor fi depuse procuri sau alte documente scrise care dovedesc puterea de reprezentare a semnatarului, întocmite în conformitate cu actul constitutiv/statutul Mandantului;
5. Documentul care atestă împuternicirea persoanei fizice din partea Mandantului în relația cu AGDE în vederea finalizării procesului de declarare a repertoriului si a repartizarii sumelor compensatorii cuvenite, cu menționarea numelui, prenumelui și a funcției/calității acesteia în cadrul Mandantului, semnată de reprezentantul legal al Mandantului în conformitate cu actul constitutiv/statutul Mandantului;
6. Document datat/Extras actualizat privind validarea codului ISSN acordat fiecărei publicații de presă declarată și înregistrarea acestuia în baza de date națională a Centrului Național ISBN-ISSN-CIP din cadrul Bibliotecii Naționale a României, care să ateste titlul publicației, editorul publicației, periodicitatea (frecvența), codul ISSN, forma de mass-media tipărită, anul publicației.
7. Extras REVISAL care atestă numărul de angajați din Romania ai Mandantului ce au COR relationat cu activitatea de producere de continut, datat cu cel putin 2 zile anterior semnării Contractului și Anexei 1; In situatii obiective, Extrasul REVISAL poate fi inlocuit cu o declaratie pe proprie raspundere cu privire la datele mentionate anterior, referitoare la numarul de angajati. În cazul în care există colaboratori cu care nu este încheiat contract de muncă, Mandantul va depune o declaratie pe proprie raspundere privind numărul colaboratorilor care furnizează conținut pentru publicația de presă respectivă.
8. În cazul în care numărul exemplarelor tipărite depășește următoarele praguri minime de exemplare tipărite: Cotidian (luni - vineri) - 24,000. Cotidian (luni - sambata) - 28,800. Saptamanal - 4,800. Bilunar - 2,400. Lunar - 1,200. Trimestrial - 800. Semestrial – 200, Mandantul depune și:
   * 1. Colecția de publicații în format fizic sau electronic ce conține fiecare ediție apărută în perioada de repartiție;
     2. Facturile emise către Mandant de fiecare tipografie declarată, în format electronic;
     3. Fișa de cont partener aferentă perioadei de repartiei, pentru fiecare tipografie declarată;
9. În cazul în care numărul exemplarelor tipărite depășește următoarele praguri minime de exemplare electronice distribuite: Cotidian (luni - vineri) - 24,000. Cotidian (luni - sambata) - 28,800. Saptamanal - 4,800. Bilunar - 2,400. Lunar - 1,200. Trimestrial - 800. Semestrial – 200, Mandantul depune și:
10. Dovada existenței fiecărei ediții în perioada de repartiție;
11. Date de acces electronic pentru a vizualiza edițiile electronice distribuite în perioada de repartiție.